CELEX: 32001R1543
Language: mt
Date: 2001-07-27 00:00:00
Title: Ir-Regolament tal-Kummissjoni (KE) Nru 1543/2001 tas-27 ta’ Lulju 2001 li jistabilixxi l-istandard għat-tqegħid fis-suq ta’ ħass u indivja b’weraq mibrum u b’weraq wiesa’ (Batavian)

Avviż Legali Importanti

|

32001R1543

Official Journal L 203 , 28/07/2001 P. 0009 - 0012

		Ir-Regolament tal-Kummissjoni (KE) Nru 1543/2001tas-27 ta’ Lulju 2001li jistabilixxi l-istandard għat-tqegħid fis-suq ta’ ħass u indivja b’weraq mibrum u b’weraq wiesa’ (Batavian)IL-KUMMISSJONI TAL-KOMUNITAJIET EWROPEJ,Wara li kkunsidrat il-Ftehim li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u l-ħaxix [1], kif l-aħħar emendat mir-Regolament tal-Kummissjoni (KE) Nru 911/2001 [2], u b’mod partikulari l-Artikolu 2(2) ta’ dan,Billi:(1) Il-ħass, l-indivja mibruma u ċ-ċikwejra huma fost il-prodotti elenkati f’L-Anness I tar-Regolament (KE) Nru 2200/96 li għalihom għandhom ikunu adottati standards. Ir-Regolament tal-Kummissjoni (KEE) Nru 79/88 tat-13 ta’ Jannar 1988 li jistipula l-istandards ta’ kwalità għall-ħass, indivja b’weraq mibrum u indivja b’weraq wiesa’ (Batavian) [3] kif l-aħħar emendat bir-Regolament (KE) Nru 1455/1999 [4], ġie emendat ta’ spiss u ma jistax aktar jiżgura ċarezza legali.(2) Ir-Regolament (KE) Nru 79/88 għandu jitħassar u r-regoli li fih jinkitbu mill-ġdid. Għal dak il-għan u fl-interess li tkun preservata t-trasparenza fis-suq dinji, għandhom ikunu kunsidrati l-istandards għall-ħass u l-indivja b’weraq mibrum u wiesa’ (Batavian) rakkomandati mill-Grupp ta’ Ħidma dwar l-Istandardizzazzjoni ta’ Prodotti tal-Biedja li jitħassru malajr u l-Iżvilupp ta’ Kwalità tal-Kummissjoni Ekonomika għall-Ewropa tan-Nazzjonijiet Uniti (UN/ECE).(3) L-applikazzjoni ta’ dan l-istandard għandha tneħħi mis-suq prodotti ta’ kwalità mhux sodisfaċenti, iġġib il-produzzjoni taqbel mal-ħtigijiet tal-konsumatur u tħaffef il-kummerċ bażat fuq kompetizzjoni ġusta, biex b’hekk tgħin jitjieb il-qligħ.(4) L-istandard japplika għall-istadji kollha tat-tqegħid fis-suq. Trasport fuq distanza twila, ħażna għal aktar minn ċertu perjodu u d-diversi proċessi li l-prodotti jgħaddu minnhom jistgħu jġibu taħsir minħabba l-iżvilupp bijoloġiku tal-prodotti u li fin-natura tagħhom jitħassru ftit jew wisq malajr. Għalhekk jeħtieg li tingħata konsiderazzjoni lil dan it-taħsir meta jkun applikat l-istandard fl-istadji tat- tqegħid fis-suq wara li jkunu ntbagħtu.(5) Il-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għall-Frott u l-Ħaxix Frisk,ADOTTAT DAN IR-REGOLAMENT:Artikolu 1L-istandard għat-tqegħid fis-suq tal-prodotti li ġejjin għandu jkun kif jidher fl-Anness:- ħass, klassifikat taħt Kodiċijiet NM 0705 11 u 0705 19,- indivja b’weraq mibrum u b’weraq wiesa’(Batavian), klassifikata taħt Kodiċi NM 0705 29.L-istandard għandu japplika għall-istadji kollha tat-tqegħid fis-suq taħt il-kondizzjonijiet stipulati fir-Regolament (KE) Nru 2200/96,Iżda, fl-istadji ta’ wara li jkunu ntbagħtu, il-prodotti jistgħu b’relazzjoni għall-kondizzjonijiet ta’ l-istandard juru nuqqas żgħir ta’ freskezza u ta’ nefħa, kif ukoll taħsir żgħir minħabba l-iżvilupp tagħhom u t-tendenza tagħhom li jitħassru.Artikolu 2Ir-Regolament (KEE) Nru 79/88 huwa mħassar.Artikolu 3Dan ir-Regolament jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu japplika mill-1 ta’ Jannar 2002.Dan ir-Regolament għandu jorbot fl-intier tieghu u japplika direttament fl-Istati Membri kollha.Magħmul fi Brussel, fis-27 ta’ Lulju 2001.Għall-KummissjoniFranz FischlerMembru tal-Kummissjoni[1] ĠU L 297, tal-21.11.1996, p. 1.[2] ĠU L 129, tal-11.5.2001, p. 3.[3] ĠU L 10, ta’ l-14.1.1988, p. 8.[4] ĠU L 167, tat-2.7.1999, p. 22.--------------------------------------------------L-ANNESSSTANDARD GĦALL- ĦASS, INDIVJA B’WERAQ MIBRUM U INDIVJA B’WERAQ WIESA’(BATAVIAN)I. DEFINIZZJONI TAL-PRODOTTDan l-istandard japplika għal:- ħass ta’ varjetajiet (cultivar) mkabbra minn:- Lactuca sativa L. var. capitata L. (ħass (kaboċċjat) inkluż ħass tat-tip "Iceberg").- Lactuca sativa L. var. longifolia Lam. (ħass Cos jew Romaine),- Lactuca sativa L. var. crispa L. (ħass għat-tqattigħ) u- inkro’ji ta’ dawn il-varjetajiet,- indivja b’weraq mibrum tal-varjetajiet (cultivar) imkabbra mi[rsquo]-Cichorium endivia L. var. crispum Lam.,- indivja b’weraq wiesa’ (Batavian) (escaroles) tal-varjetajiet (cultivar) imkabbra miċ-Cichorium endivia L. var. latifolium Lam., maħsuba biex ikunu forniti friski lill-konsumatur.Dan l-istandard ma japplikax għall-podotti maħsuba għall-ipproċessar industrijali, prodotti ppreżentati werqa werqa jew ħass fil-qsari.II. DISPOSIZZJONIJIET DWAR IL-KWALITA[rsquo]L-għan ta’ l-istandard huwa li jiddefinixxi l-kondizzjonijiet dwar kwalità għall-prodotti wara l-preparazzjoni u l-ippakkjar.A. Kondizzjonijiet minimiFil-kategoriji kollha, bla ħsara għad-dispożizzjonijiet speċjali għal kull kategorija u t-tolleranza permessa, il-prodott irid ikun:- sħiħ,- mhux imħassar; huma esklużi prodotti milquta minn taħsir jew deterjorament li jirrendihom mhux tajbin biex jittieklu,- imnaddaf, jiġifieri tista’ tgħid ħieles mill-ħamrija jew kull mezz ieħor ta’ tkabbir u ħieles minn kull materja barranija oħra li tidher,- ta’ dehra friska- minfuħ,- tista’ tgħid ħieles minn insetti ta’ ħsara,- tista’ tgħid ħieles minn ħsara kaġunata minn insetti ta’ ħsara,- ma rabbiex iż-żerriegħa,- ħieles minn umdità mhux normali minn barra,- ħieles minn kull riħa u/jew togħma barranija.Fil-każ tal-ħass, jitħalla telf ta’ kulur fl-aħmar, kaġunat minn temperatura baxxa matul it-tkabbir, sakemm ma jolqotx b’mod serju d-dehra tal-prodott.L-għeruq iridu jinqatgħu qrib il-bażi tal-weraq ta’ barra u l-qatgħa għandha tkun pulita.Il-prodott irid ikun ta’ żvilupp normali.L-iżvilupp u l-kondizzjoni tal-prodotti għandhom ikunu hekk li jippermettu:- li jkunu jifilħu għat-trasport u t-trattament konness miegħu, u- li jasal f’kondizzjoni sodisfaċenti fil-post ta’ destinazzjoni.B. KlassifikaIl-prodotti huma kklassifikati fiż-żewġ kategoriji definiti hawn taħt:(i) Kategorija IIl-prodotti f’din il-kategorija jridu jkunu ta’ kwalità tajba. Huma għandhom ikollhom il-karatteristika tal-varjetà jew tat-tip kummerċjali, speċjalment il-kulur.Il-prodotti jridu jkunu wkoll:- iffurmati sew,- sodi, waqt li jkunu kkunsidrati l-metodi ta’ tkabbir u t-tip ta’ prodott,- ħielsa minn ħsara jew deterjorazzjoni li ma jħalluhomx tajbin biex jittieklu,- ħielsa minn ħsara mill-ġlata.Il-ħass kaboċċjat irid ikollu qalba wahda ffurmata sewwa. Iżda, fil-każ ta’ ħass kaboċjat li jitkabbar taħt protezzjoni, il-qalba tista’ tkun żgħira.Il-ħass Cos irid ikollu qalba, li tista’ tkun żgħira.Il-qalba ta’ l-indivja b’weraq mibrum u ta’ l-indivja b’weraq wiesa’ (Batavian) għandha tkun ta’ kulur isfar.(ii) Kategorija IIDin il-kategorija tinkludi prodotti li ma jikkwalifikax għad-dħul f’Kategorija I, iżda jissodisfaw il-kondizzjonijiet minimi speċifikati hawn fuq.Il-prodotti jridu:- jkunu raġonevolment iffurmati sew,- ħielsa minn ħsara u deterjorazzjoni li b’mod serju ma jħalluhomx ikunu tajbin biex jittieklu.Id-difetti li ġejjin jistgħu jitħallew sakemm il-prodotti jżommu l-karatteristiċi essenzjali tagħhom fejn jidħlu l-kwalità, iż-żamma tal-kwalità u l-preżentazzjoni:- difetti żgħar ħafna fil-kulur,- ħsara żgħira ħafna kkaġunata mill-insetti ta’ ħsara.Il-ħass ikkaboċċjat irid ikollu qalba, li tista’ tkun żgħira. Iżda, fil-każ ta’ ħass kaboċċjat li jitkabbar taħt protezzjoni, in-nuqqas ta’ qalba jista’ jkun permess.Il-ħass Cos jista’ ma jippreżentax qalba.III. DISPOSIZZJONIJIET DWAR L-GĦAŻLA SKOND ID-DAQSId-daqs ikun determinat mill-piż ta’ unità waħda.A. Piż minimuIl-piż minimu għall-Klassijiet I u II huwa:| Imkabbra fil-beraħ | Imkabbra taħt protezzjoni |Ħass ikkaboċċjat (mbarra ħass tat- tip "Iceberg") u ħass Cos jew Romaine (mbarra ħass b'weraq oħxon) | 150 g | 100 g |Ħass tat-tip "Iceberg" | 300 g | 200 g |Ħass għat-tqattigħ u ħass b'weraq oħxon | 100 g | 100 g |Indivja b'weraq mibrum u indivja b'weraq wiesa' (Batavian) | 200 g | 150 g |B. Uniformità(a) ĦassFil-kategoriji kollha, id-differenza bejn l-eħfef u l-itqal unità f’ kull pakkett ma tridx taqbeż:- 40 g meta l-eħfef unità tiżen anqas minn 150 g kull unità,- 100 g meta l-eħfef unità tiżen bejn 150 g u 300 g kull unità,- 150 g meta l-eħfef unità tiżen bejn 300 g u 450 g kull unità,- 300 g meta l-eħfef unità tiżen aktar minn 450 g kull unità,(b) Indivja b’weraq mibrum u b’weraq wiesa’(Batavian)Fil-kategoriji kollha, id-differenza bejn l-eħfef u l-itqal unità f’ kull pakkett ma tridx taqbeż it-300 g.IV. DISPOSIZZJONIJIET DWAR IT-TOLLERANZITolleranzi dwar kwalità u daqs għandhom ikunu mħollija f’kull pakkett għall-prodotti li ma jissodisfawx il-kondizzjonijiet tal-kategorija indikata.A. Tolleranzi ta’ kwalità(i) Kategorija I10 % fin-numru ta’ unitajiet li ma jissodisfawx il-kondizzjonijiet tal-kategorija iżda li jilħqu dawk tal- Kategorija II jew, eċċezjonalment, li jidħlu fit-tolleranzi ta’ dik il-kategorija.(ii) Kategorija II10 % fin-numru ta’ unitajiet li ma jissodisfawx la l-kondizzjonijiet tal-kategorija u lanqas il-kondizzjonijiet minimi, bl-eċċezzjoni ta’ prodotti mimsusa minn taħsir jew deterjorazzjoni oħra li ma jħalluhomx ikunu tajbin biex jittieklu.B. Tolleranzi ta’daqsFil-kategoriji kollha, 10 % fin-numru ta’ unitajiet li ma jissodisfawx il-kondizzjonijiet dwar id-daqs, iżda li ma jkunux jiżnu aktar jew anqas minn 10 % tal-piż ikkonċernat.V. DISPOSIZZJONIJIET DWAR IL-PREŻENTAZZJONIA. UnformitàIl-kontenut ta’ kull pakkett għandu jkun uniformi u jkun fih biss prodotti ta’ l-istess oriġini, varjetà jew tip kummerċjali, kwalità u daqs.Iżda, tista’ tkun ippakkjata flimkien taħlita tat-tipi differenti deskritti f’dan l-istandard, sakemm dawn il-prodotti jkunu uniformi fil-kwalità u, għal kull tip konċernat, fid-daqs. Barra minn hekk, it-tipi għandhom ikunu jintgħarfu wieħed mill-ieħor b’mod ċar u l-proporzjon ta’ kull tip fil-pakkett għandu jkun jidher mingħajr ma ssir ħsara lill-pakkett.Il-parti li tidher tal-kontenut tal-pakkett għandha tkun rappreżentattiva tal-kontenut kollu.B. IppakkjarIl-prodotti jridu jkunu ppakkjati b’mod li jkunu mħarsa kif inhu xieraq.Il-materjal użat ġewwa l-pakkett irid ikun ġdid, nadif u ta’ kwalità li ma jħallix li ssir ebda ħsara minn barra jew minn ġewwa lill-prodotti. L-użu ta’ materjal, partikularment ta’ karta jew timbri li juru l-ispeċifikazzjonijiet kummerċjali huwa permess sakemm l-istampar jew l-ittikettjar ikun sar b’linka jew kolla mhux tossiċi.Il-pakketti għandhom ikunu ħielsa minn kull materja barranija.Ċ. PreżentazzjoniIl-prodotti ppreżentati f’aktar minn saff wieħed jistgħu jkunu ppakkjati bil-qiegħ ta’ wieħed fuq il-qalba ta’ l-ieħor sakemm is-saffi jew l-irjus ikunu protetti jew separati kif ikun xieraq.VI. DISPOSIZZJONIJIET DWAR L-IMMARKARKull pakkett għandu juri d-dettalji li ġejjin f’ittri miġbura fuq l-istess naħa, immarkati b’mod li jistgħu jinqraw, li ma jitħassrux u li jidhru minn barra.A. IdentifikazzjoniMin ippakkja u/jew bagħat: isem u indirizz jew marka ta’ kodiċi maħruġa w aċċettata uffiċjalment. Iżda, meta tintuża marka ta’ kodiċi, il-kliem ta’ referenza ‘Min ippakkja u/jew bagħat ’ (jew taqsiriet ekwivalenti) għandhom ikunu indikati qrib il-marka ta’ kodiċi.B. Natura tal- Prodotti- "Ħass b’weraq oħxon", Ħass "Butterhead", "Batavia", "Ħass Iceberg", "Ħass Cos", "Ħass għat-tqattigħ" (jew, per eżempju u jekk xieraq, "Werqa tal-ballut", "Lollo bionda", "Lollo rossa", "Indivja b’weraq mibrum" jew "indivja b’ weraq wiesa’ (Batavian)" jew kliem ieħor li jfisser l-istess jekk il-kontenut ma jkunx jidher minn barra- "Ħass b’weraq oħxon" meta jkun xieraq jew kliem ieħor li jfisser l-istess- L-indikazzjoni "imkabbra taħt protezzjoni", jew xi indikazzjoni oħra xierqa, meta jkun il-każ- L-isem tal-varjetà (mhux tabilfors)- Meta tipi differenti ta’prodotti jkunu mħallta flimkien:- l-indikazzjoni "insalata mħallta", jew,- l-indikazzjoni ta’ kull tip ta’ prodott, u, meta l-kontenut ma jkunx jidher minn barra, l-indikazzjoni tan-numru ta’ biċċiet minn kull tip.Ċ. Oriġini tal-prodotti- Il-pajjiż ta’ l-oriġini u, mhux tabilfors, id-distrett fejn ikunu tkabbru, jew l-isem nazzjonali, reġjonali jew lokali.D. Speċifikazzjonijiet kummerċjali- Il-kategorija- Id-daqs, espress mill-piż minimu għal kull unità jew in-numru ta’ unitajiet- Piż nett (mhux tabilfors),E. Marka ta’ kontroll uffiċjali (mhux ta’ bilfors)--------------------------------------------------